Κώστας Γρηγορέας

Ο Κώστας Γρηγορέας (γενν. 6 Μαΐου 1957) είναι Έλληνας κλασικός κιθαριστής, συνθέτης και μουσικοπαιδαγωγός.

Βιογραφία 
Ο Κώστας Γρηγορέας γεννήθηκε στην Αθήνα το 1957. Σπούδασε κιθάρα, ανώτερα θεωρητικά της μουσικής και μουσική τεχνολογία. Σε ηλικία 8 ετών, άρχισε μαθήματα κιθάρας στο Παράρτημα του Εθνικού Ωδείου Ηρακλείου Αττικής με τον μουσικοδιδάσκαλο Γιάννη Ανδρεόπουλο. Αργότερα, συνέχισε τις σπουδές του στο Εθνικό Ωδείο Αθηνών στην τάξη του κιθαριστή και συνθέτη Δημήτρη Φάμπα, απ’ όπου αποφοίτησε με «Αριστείο». Ανώτερα θεωρητικά της μουσικής σπούδασε με τους Μιχάλη Βούρτση, Νικηφόρο Νευράκη, Νάσο Χρονόπουλο και Πέτρο Τσιτσόπουλο (Πτυχίο Φούγκας).

Συνέχισε με μεταπτυχιακές σπουδές στην Αγγλία, ως υπότροφος του ελληνικού παραρτήματος του Βρετανικού Συμβουλίου. Σπούδασε στο Royal Northern College of Music με τους Gordon Crosskey και John Williams (κλασική κιθάρα), και τον πιανίστα και μαέστρο Γιώργο Χατζηνίκο (ανώτερα θεωρητικά και μουσική ανάλυση). Αποφοιτώντας, απέκτησε το Postgraduate Diploma του Πανεπιστημίου του Manchester.

Δραστηριότητες 
Οι δραστηριότητες του Κώστα Γρηγορέα περιλαμβάνουν συναυλίες, σύνθεση, ηχογραφήματα, μουσικές παραγωγές, αρθρογραφία και διδασκαλία.
Στις συνεργασίες του ως σολίστ κλασικής κιθάρας περιλαμβάνονται Έλληνες συνθέτες και τραγουδοποιοί (Μάνος Χατζιδάκις, Μίκης Θεοδωράκης, Νίκος Μαμαγκάκης, Γιάννης Σπανός, Χρήστος Λεοντής, Νότης Μαυρουδής, Μιχάλης Τραυλός, Λένα Πλάτωνος, Κυριάκος Τζωρτζινάκης κ.ά.), τραγουδιστές (Σαβίνα Γιαννάτου, Αλίκη Καγιαλόγλου, Μαρία Δημητριάδη, Νένα Βενετσάνου, Άννα Παρλαπάνου, Φλέρυ Νταντωνάκη, Λάκης Παππάς, Μαρίζα Κωχ, Χάρις Αλεξίου κ.ά.), καθώς και σημαντικοί Έλληνες και ξένοι μουσικοί.

Η συναυλιακή του δραστηριότητα (επί σκηνής ή διά ηλεκτρονικών μέσων) περιλαμβάνει την Ελλάδα, τις περισσότερες Ευρωπαϊκές χώρες, την Αμερική, την Αφρική και την Άπω Ανατολή.

Στο συνθετικό έργο του δίνει έμφαση στην κλασική κιθάρα ως σολιστικό όργανο ή ως μέρος συνόλου. Στη μουσική του υπάρχουν επιρροές από το κλασικό ρεπερτόριο, την παραδοσιακή και νεότερη ελληνική μουσική, αλλά και από τα σύγχρονα μουσικά ρεύματα.

Οι περισσότερες συνθέσεις του έχουν παρουσιαστεί σε συναυλίες, σε δισκογραφία και στο διαδίκτυο. Έργα του έχουν εκτελεστεί και ηχογραφηθεί από  Έλληνες και ξένους σολίστ και έχουν επιλεγεί ως υποχρεωτική ύλη διεθνών διαγωνισμών και μουσικών εξετάσεων. Το μεγαλύτερο μέρος του έργου του έχει εκδοθεί, είτε σε έντυπη μορφή από τον ελληνικό εκδοτικό οίκο Παπαγρηγορίου-Νάκα, είτε σε ηλεκτρονική μορφή από τον ελβετικό οίκο Musicaneo, τον γαλλικό Free-scores και τον αμερικανικό Sheet Music Plus. 

Έχει παρουσία στον χώρο των ηχογραφημάτων και της βιντεογραφίας ως συνθέτης, αλλά και ως σολίστ κλασικής κιθάρας, με δίσκους, ψηφιακά άλμπουμ και βίντεο (σόλο κιθάρα, φωνή-κιθάρα και μουσική δωματίου). Έχει συμμετάσχει στις ηχογραφήσεις πολλών έργων της ελληνικής δισκογραφίας.

Ως καθηγητής κλασικής κιθάρας έχει διδάξει σε κεντρικά ελληνικά ωδεία (Εθνικό Ωδείο, Ωδείο Φίλιππος Νάκας, Atheneaum, Πυθαγόρειο, Ωδείο Νίκος Σκαλκώτας κ.ά.) και οι περισσότεροι από τους αποφοίτους του κάνουν επαγγελματική καριέρα.

Συμμετέχει ως μέλος της κριτικής επιτροπής σε μουσικούς διαγωνισμούς διεθνούς κύρους, και επίσης ως εξεταστής σε επιτροπές του Ελληνικού Υπουργείου Πολιτισμού.

Είναι αρχισυντάκτης-διαχειριστής και αρθρογράφος του "TaR" μουσικό διαδικτυακό περιοδικό.

Ο Κώστας Γρηγορέας είναι τακτικό μέλος της Ένωσης Ελλήνων Μουσουργών και ένας εκ των ιδρυτών του Πανελληνίου Συλλόγου Αποφοίτων Ωδείων και Μουσικών Σχολών.

Συνθέσεις (επιλογή)

Σόλο κλασική κιθάρα 

 Παραστάσεις: Παράδοξη Μπαλάντα – Τραγούδι µε κρυµµένα λόγια – Danza con fuoco (Παπαγρηγορίου-Νάκας)
 Aria – Toccata (Παπαγρηγορίου-Νάκας)
 Νυχτερινά: Notturno Affettuoso – Notturno Appassionato (Παπαγρηγορίου-Νάκας)
 A Funny Moment (Παπαγρηγορίου-Νάκας)
 Σουίτα για το πέρασμα του χρόνου: Prelude – Άνοιξη, επιτέλους – Νοσταλγική Habanera – Γιούλη – Παιχνίδι µε µία μελωδία (Παπαγρηγορίου-Νάκας)
 Καλοκαιρινά: Πρωινό στη θάλασσα – Μεσημεριανό γλέντι – Σούρουπο (Παπαγρηγορίου-Νάκας)
 Σε Ελληνικό Τρόπο: Μονόλογος – Χορός (Παπαγρηγορίου-Νάκας)
 Mattina Luminosa: Preludio Mattinata – Scherzo (Musicaneo)
 Αθώα σουίτα: Στιχάκι – Κοριτσίστικο Παιχνίδι – Αρά πα πάμ – Αύρα – Στ’ αστέρια τ’ ουρανού (Musicaneo)
 November Mood: Intro – Song (Musicaneo)
 Με τον άνεμο (Musicaneo)
 Bessie’s Valse (Musicaneo)
 Τρεις Ελληνικές Σπουδές: Ο Αρχαίος Ναός – Το Δελφίνι – Ο Χαμογελαστός Χορός (Musicaneo)
 Αιγαιοπελαγίτικα σκίτσα: Το Φεγγάρι στο Μόλυβο – Στα βήματα του Μάρκου (Musicaneo)
 Πρέβεζα – Για σόλο κιθάρα (Musicaneo)
 On Cretan Waves
 Θήρα
 Shiny Blues (Musicaneo)
 On the Bright Side (Olia – Joy)

Δύο κιθάρες 

 Soundtracks: Ο Ήλιος – Η Νύχτα – Ο Ουρανός μου – Το Ταξίδι (Musicaneo)
 The End (Musicaneo)
 Μαυρουδισμοί: Παρεμπιπτόντως – Ρομάντζα για Ανεκπλήρωτους Έρωτες – Ο Χορός της Βάσως
 Bracera Variations: Παραλλαγές σε αιγαιοπελαγίτικο θέμα

Πιάνο σόλο 

 Εμμονές: In Circles – The End (Musicaneo)
 Η Νύχτα – Στη μνήμη του Μάνου Χατζιδάκι – Για πιάνο (Musicaneo)

Τσέμπαλο ή πιάνο 

 Αθώα σουίτα: Στιχάκι – Κοριτσίστικο Παιχνίδι – Αρά πα πάμ – Αύρα – Στ’ αστέρια τ’ ουρανού
 Mattina Luminosa: Preludio Mattinata – Scherzo

Δύο πιάνα 

 Δήλος: Τελετουργία – Χορός

Μουσικά σύνολα 

 Η Νύχτα – Στη μνήμη του Μάνου Χατζιδάκι – Για πιάνο & κιθάρα (Musicaneo)
 Τρίπτυχο – Για βιολί και κιθάρα: Η Σχολική Παρέλαση – Αφιέρωση – Sunny (Musicaneo)
 Μια Βαλκανική ιστορία – Για φλάουτο (ή βιολί) & κιθάρα: Έρως – Διόνυσος (Musicaneo)
 Αγγελικές Παραλλαγές – Για σοπράνο σαξόφωνο (ή κλαρινέτο) & κιθάρα: Intro – Intermezzo – Finale (Musicaneo)
 Παιδική Φαντασία – Για φλάουτο (ή νέυ, ή βιολί) & κιθάρα: Όνειρο – Παιχνίδι (Musicaneo)
 Λυρικό (Στον Μίκη Θεοδωράκη) – Για φλάουτο, τσέλο & πιάνο
 Λυρικό (Στον Μίκη Θεοδωράκη) – Για τρομπέτα, βιολί & πιάνο
 Δήλος – Για κουαρτέτο εγχόρδων: Τελετουργία – Χορός
 Δήλος – Για κιθαριστικό σύνολο: Τελετουργία – Χορός
 Vortex – Για κουαρτέτο κιθάρας (Musicaneo)
 Αιγαιοπελαγίτικα σκίτσα – Για κουιντέτο κιθάρας: Το Φεγγάρι στο Μόλυβο – Στα βήματα του Μάρκου (Musicaneo)
 Τρία λυρικά τραγούδια – Για μαντολίνο & κιθάρα
 Four Soundtracks – Για μικτή ορχήστρα ακουστικών και ηλεκτρικών οργάνων
 Στον Μ. Χ. – Για φωνή, βιολί, μαντολίνο, κιθάρα, μπάσο & synth
 Ανοιξιάτικη Τριλογία – Για φλάουτο, κλαρινέτο, όμποε, φαγκότο, κιθάρα & μπάσο: Ξαναζωντάνεμα – Ελληνική Λαμπρή – Ανθοφορία

Κομμάτια με αυτοσχεδιαστικά μέρη  

 Night Talk – Για νέυ, ηλεκτρική κιθάρα & κλασική κιθάρα
 Deep Sky Sketches – Για νέυ & ακουστική κιθάρα.

Δισκογραφία (επιλογή) 
(Για τον πλήρη κατάλογο: discogs.com/artist/Kostas Grigoreas)

 Ο Κώστας Γρηγορέας παίζει Μάνο Χατζιδάκι – Διασκευές για κιθάρα των Τάσου Καρακατσάνη και Κώστα Γρηγορέα (Digital album)
 Grigoreas Plays Britten – Nocturnal after John Dowland, Op. 70 (Digital EP)
 Kostas Grigoreas: Recording Guitarist – Συνθέσεις για κλασική κιθάρα του 20ού και 21ου αιώνα (Timbro)
 Soundtracks για Ιδανικές Ταινίες – Οργανικές συνθέσεις του Κ. Γρηγορέα για ποικίλα μουσικά σύνολα (Timbro)
 Ο Κώστας Γρηγορέας παίζει Κυριάκο Τζωρτζινάκη – Συνθέσεις του Κ. Τζωρτζινάκη για κλασική κιθάρα (Motivo)
 Κιθάρα σε Ελληνικό Τρόπο – Συνθέσεις για σόλο κλασική κιθάρα του Κώστα Γρηγορέα, ηχογραφημένες από τον ίδιο (Timbro)
 Κιθάρα Apasionada – Έργα για σόλο κιθάρα Ελλήνων και Λατινοαμερικανών συνθετών (Sony-Akti)
 Αέρας Φυσάει τα Τραγούδια – Αθηναϊκά και Επτανησιακά τραγούδια σε διασκευή για φωνή (Αλίκη Καγιαλόγλου) και κιθάρα (Κώστας Γρηγορέας). Συμμετοχή ως διασκευαστής και σολίστ (Lyra)
 Ο Κώστας Γρηγορέας παίζει το 'Τετράδιο για Κιθάρα' του Μάνου Χατζιδάκι – Διασκευές για κιθάρα του Τάσου Καρακατσάνη – Παραγωγή & εποπτεία από τον Μάνο Χατζιδάκι (Seirios-EMI)
 Τραγούδια από την Ισπανία και τη Λατινική Αμερική – Αλίκη Καγιαλόγλου (φωνή) & Κώστας Γρηγορέας (κιθάρα). Παραγωγός Μάνος Χατζιδάκις - Διασκευές Νίκος Κυπουργός & Κώστας Γρηγορέας (Seirios-EMI)
 Το Κουτί της Πανδώρας – Τραγούδια της Νένας Βενετσάνου. Συμμετοχή ως διασκευαστής και σολίστ (Lyra)
 F. G. Lorca – Νίκος Μαμαγκάκης: Του Έρωτα και του Πάθους – Τραγούδια για φωνή (Νένα Βενετσάνου), κλασική κιθάρα (Κώστας Γρηγορέας) και ορχηστρικό σύνολο (Lyra).

Μουσικά βίντεο (επιλογή) 

 Κώστας Γρηγορέας: Ο συνθέτης μαζί με εκλεκτούς φίλους – Αφιερωματική συναυλία στο Μέγαρο Μουσικής Αθηνών (Μέγαρον – YouTube playlist)
 Ο Κώστας Γρηγορέας παίζει Μάνο Χατζιδάκι – Τηλεοπτικό ρεσιτάλ (ΕΡΤ – YouTube playlist)
 Μια Ιστορία με Τραγούδια – Σαβίνα Γιαννάτου (φωνή) & Κώστας Γρηγορέας (κιθάρα), Ρεσιτάλ στο Πυθαγόρειο Αμφιθέατρο (Πυθαγόρειο – YouTube playlist)
 Η Κατερίνα Κτώνα παίζει μουσική για τσέμπαλο του Κώστα Γρηγορέα (Video clips – YouTube playlist)
 H Μαρία Δημητριάδη (φωνή) & o Κώστας Γρηγορέας (κιθάρα) παίζουν Μάνο Χατζιδάκι – Τηλεοπτικό ρεσιτάλ (ΕΡΤ – YouTube playlist)
 230+6 Strings Duo (Έφη Αγραφιώτη, πιάνο & Κώστας Γρηγορέας, κιθάρα) – Ρεσιτάλ στην Αίθουσα Φίλιππος Νάκας (Νάκας – YouTube playlist)
 Η Σαβίνα Γιαννάτου (φωνή) & ο Κώστας Γρηγορέας (κιθάρα) παίζουν Μάνο Χατζιδάκι – Ρεσιτάλ στο Πυθαγόρειο Αμφιθέατρο (Πυθαγόρειο – YouTube playlist)
 Ρεσιτάλ στην ΕΡΤ: Αλίκη Καγιαλόγλου (φωνή) & Κώστας Γρηγορέας (κιθάρα) – Έργα Χατζιδάκι, Θεοδωράκη, Σαββόπουλου, Piazzolla (ΕΡΤ – YouTube playlist)
 Χριστουγεννιάτικo Ρεσιτάλ της EBU – Χάρης Λαμπράκης (νέυ) & Κώστας Γρηγορέας (κιθάρα) (ΕΡΤ – YouTube playlist)
 Ο Κώστας Γρηγορέας παίζει Λατινοαμερικανούς συνθέτες – Τηλεοπτικό ρεσιτάλ (ΕΡΤ – YouTube playlist)
 H Άννα Παρλαπάνου (φωνή) & o Κώστας Γρηγορέας (κιθάρα) παίζουν Μίκη Θεοδωράκη & Μάνο Χατζιδάκι (Video clips – YouTube playlist)
 Ο Κώστας Γρηγορέας παίζει Κυριάκο Τζωρτζινάκη – Τηλεοπτικό ρεσιτάλ (ΕΡΤ – YouTube playlist)
 Νένα Βενετσάνου (φωνή) και Κώστας Γρηγορέας (κιθάρα) παίζουν τραγούδια της Νένας Βενετσάνου (ΕΡΤ – YouTube playlist)
 Σαβίνα Γιαννάτου (φωνή) & Κώστας Γρηγορέας (κιθάρα) – Ρεσιτάλ στην Αίθουσα Φίλιππος Νάκας (Νάκας – YouTube playlist)
 Grigoreas Plays Britten – Nocturnal after John Dowland, Op. 70 (Video clip – YouTube).

Παραπομπές

Περαιτέρω ανάγνωση 

 Τάκης Καλογερόπουλος: Λεξικό της Ελληνικής Μουσικής (έκδοση Γιαλέλης, Αθήνα)
 Η πλήρης δισκογραφία του Κώστα Γρηγορέα στο Disclogs
 Πέτρος Δραγουμάνος: Κατάλογος ελληνικής δισκογραφίας (ISBN 9602202955) 
 "Κώστας Γρηγορέας: Ο μουσικός, ο άνθρωπος, ο δάσκαλος, η συναυλία (Ιλάν Σολομόν, εφημ. "Αυγή", Αθήνα)
 Κ. Γρηγορέας: Συνέντευξη στον Μιχάλη Γωνιωτάκη – Polismagazino, Αθήνα)
 "O, κατά τον M. Χατζιδάκι, «συναρπαστικός ήχος» μιας κιθάρας" (Βασίλης Αγγελικόπουλος, εφημ. "Καθημερινή", Αθήνα

Εξωτερικοί σύνδεσμοι 

 Επίσημο κανάλι στο YouTube
 Επίσημο κανάλι στο Soundcloud
 Παρτιτούρες έργων του Κ. Γρηγορέα στο musicaneo
 TaR μουσικό διαδικτυακό περιοδικό

Έλληνες συνθέτες
Έλληνες καλλιτέχνες
Έλληνες μουσικοί
Κιθαρίστες
Συνθέτες κλασικής μουσικής
Έλληνες συνθέτες κλασικής μουσικής
Έλληνες κιθαρίστες